Tarybos reglamentas (EEB) Nr. 3530/86
1986 m. lapkričio 17 d.
iš dalies keičiantis Reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę
EUROPOS BENDRIJŲ TARYBA,
atsižvelgdama į Europos ekonominės bendrijoje steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos [1] su paskutiniais pakeitimais, padarytais Reglamentu (EEB) Nr. 1475/86 [2], ypač į jo 2 straipsnį ir 4 straipsnio 5 dalį,
atsižvelgdama į Komisijos pasiūlymą,
kadangi Reglamentas (EEB) Nr. 3220/84 [3] nustatė naują Bendrijos kiaulių skerdenų klasifikavimo skalę, kuri iki ne vėliau kaip 1988 m. gruodžio 31 d. pasibaigiančio pereinamojo laikotarpio pakeis pagal Reglamentą (EEB) Nr. 2760/75 [4] taikomą skalę;
kadangi Reglamento (EEB) Nr. 3220/84 4 straipsnyje yra nustatytos kiaulių skerdenų žymėjimo ir identifikavimo taisyklės; kadangi atsirado poreikis paaiškinti, jog valstybės narės gali numatyti, kad oficialiai nustatant raumeningumą skerdenos būtų ne tik identifikuojamos, bet ir privalomai ar pasirinktinai žymimos,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3220/84 4 straipsnio 2 dalies pirmoji pastraipa pakeičiama taip:
"2. Nukrypdamos nuo 1 dalies valstybės narės gali nustatyti, kad kiaulių skerdenų neprivalu žymėti, jei surašomas oficialus dokumentas, kuriame apie kiekvieną skerdeną nurodoma bent tokia informacija:
- identifikacija,
- šiltos skerdenos svoris,
- apskaičiuotas raumeningumas."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1986 m. lapkričio 17 d.